
REFERAT
Privind alocarea unei sume din bugetul local pentru lucrările de înlocuire a sistemului de susţinere a clopotelor de la Parohia Ortodoxă Română Timişoara – Iosefin
Parohia Ortodoxă Română Timişoara – Iosefin a depus solicitarea nr. SC2006-014890/ 25.07.2006 pentru susţinerea financiară în vederea înlocuirii sistemului de susţinere a clopotelor de la biserică. Lucrarea a fost contractată cu o firmă specializată din Germania ca urmare a constatării pericolului de prăbuşire a clopotelor.
Propunem, în conformitate cu prevederile art.38 alin 2 litera (b), aliniatul 4 litera (a), aliniatul 6 litera (a) şi art. 46 din legea nr.215/ 2001 privind administraţia publică locală, modificată şi completată, precum şi în conformitate cu OUG nr. 45/2003 privind Finanţele publice locale,, sprijinirea acestei manifestări cu suma de 25.000 RON, cap.67.02. „Cultură, recreere şi religie” (67.02.06. Servicii religioase)
Detalii referitoare la această manifestare se află în materialul anexat.

